open-index/open-wikipedia-markdown huggingface dataset:
ელჩინ ეფენდიევი

**ელჩინ ილიას ოღლი ეფენდიევი** ( დ. 13 მაისი 1943) — ფილოლოგიის მეცნიერებათა დოქტორი, აზერბაიჯანის ეროვნული  მწერალი, მხატვარი, ლიტერატურული კრიტიკოსი, ბაქოს სახელმწიფო უნივერსიტეტის პროფესორი, სახელმწიფო და საზოგადო მოღვაწე. აზერბაიჯანის პრემიერ-მინისტრის მოადგილე. 

## ბიოგრაფია 
ელჩინ ეფენდიევი დაიბადა 1943 წლის 13 მაისს ბაქოში. 1960 წელს დაამთავრა საშუალო სკოლა. 1965 წელს დაამთავრა ბსუ-ის ფილოლოგიის ფაკულტეტი. 1968 წელს იგი გახდა კურსდამთავრებული ლიტერატურის თეორიის განხრით. ასევე გახდა აზერბაიჯანის მეცნიერებათა აკადემიის ნიზამის სახელობის ლიტერატურის ინსტიტუტის ასპირანტი.

საკანდიდატო დისერტაცია დაიცვა თემაზე „აზერბაიჯანის მხატვრული ლიტერატურის კრიტიკა პროზაში“, სადოქტორო — თემაზე „ისტორიის პრობლემები თანამედროვეობა ლიტერატურაში“.

## ოჯახი 
მამა — აზერბაიჯანის სახალხო მწერალი ილია ეფენდიევი. ნაუშაბ ეფენდიევას მუსიკოსი-თეორეტიკოსის მეუღლე. ჰყავს სამი ქალიშვილი: გიუნაი — ექიმი, უმაი — საერთაშორისო იურისტი, აისუ — ჟურნალისტიკის ფაკულტეტის სტუდენტი. ერთი შვილიშვილი.

## შემოქმედება 
1959 წელს, როდესაც ელჩინი იყო 16 წლის გამოიცა მისი პირველი მოთხრობა გაზეთ „ახალგაზრდულ აზერბაიჯანში“. ელჩინის პირველი წიგნი „ათას ერთი ღამე“ გამოიცა 1965 წელს.

ელჩინის წიგნები გამოქვეყნდა სხვადასხვა ქვეყნებში, თარგმნილია 20 ენებზე, მისი წიგნების გამოცემებმა მიაღწია 5 მილიონ წიგნს. ყველა თავის ნამუშევრებს ხელს აწერს „ელჩინი“.

## რესურსები ინტერნეტში
* ელჩინ ეფენდიევი 

## სქოლიო
კატეგორია:დაბადებული 13 მაისი
კატეგორია:დაბადებული 1943
კატეგორია:აზერბაიჯანელი მწერლები
კატეგორია:ბაქოში დაბადებულები
ესტადიო ნასიონალ კომპლუტენსე

**ესტადიო ნასიონალ კომპლუტენსე** () — სარაგბო სტადიონი მადრიდში, ესპანეთში, რომელსაც ფლობს კომპლუტენსეს უნივერსიტეტი. ის არის ესპანეთის მორაგბეთა ეროვნული ნაკრების საშინაო არენა, რომელიც ასპარეზობს რაგბის ევროპის ჩემპიონატში. სტადიონს აგრეთვე გამოიყენებენ კლუბები: „ოლიმპუს რაგბი XV მადრიდი“, „არქუიტექტურა“ და „კისნეროსი“

სტადიონის მშენებლობა დაიწყო 1927 წლის 17 მაისს. არქიტექტორებად მოიწვიეს ლუის ლაკასა ნავარო, ხავიერ ბაროზუ და ედუარდო ტოროხა. სტადიონი გაიხსნა 1943 წლის 12 ოქტომბერს, ესპანეთის ეროვნულ დღესასწაულზე.

## იხილეთ აგრეთვე
* ესპანეთის მორაგბეთა ეროვნული ნაკრები

## რესურსები ინტერნეტში
* ესტადიო ნასიონალ კომპლუტენსე

## სქოლიო
კატეგორია:რაგბის სტადიონები
კოპა ინტერამერიკანა

**კოპა ინტერამერიკანა** (, , ) —  კონკაკაფის და კონმებოლის მიერ ორგანიზებული საერთაშორისო საფეხბურთო ტურნირი, რომელიც იმართებოდა 1969–1998 წლებში. ტურნირის ფორმატი ითვალისწინებდა  ლიბერტადორესის თასისა და კონკაკაფის ჩემპიონთა თასის მფლობელ გუნდებს შორის ორ შეხვედრას — სტუმრად და შინ. ტურნირმა არსებობა შეწყვიტა მას შემდეგ რაც 1998 წლიდან კონკაკაფის საფეხბურთო კლუბებმა (უმთავრესად მექსიკურმა) მონაწილეობის მიღება დაიწყეს კონმებოლის მიერ ორგანიზებულ საერთაშორისო საფეხბურთო ტურნირებზე. კოპა ინტერამერიკანას შექმნას საფუძვლად დაედო ის გარემოება, რომ კონმებოლის და უეფას მხრიდან კონკაკაფის საფეხბურთო კლუბებს უარი ეთქვათ საკონტინენტთაშორისო თასის გათამაშებაში მონაწილეობის მიღებაზე. რამდენადაც, აღნიშნული ტურნირის სახელწოდების ქართული თარგმანი — „ამერიკათაშორისო თასი“ — საკონტინენტთაშორისო თასის მსგავსად არ არის დამკვიდრებული ქართულენოვან საფეხბურთო ლიტერატურასა თუ პერიოდიკაში, ამდენად, მას ორიგინალური დასახელებით მოიხსენიებენ.  

სულ გაიმართა ამ თასის 18 გათამაშება. კოპა ინტერამერიკანას პირველი (1969) გათამაშების გამარჯვებული გახდა ლა-პლატას „ესტუდიანტესი“, რომელმაც სამი მატჩის ჯამში დაამარცხა ტოლუკას „დეპორტივო ტოლუკა“

## გამარჯვებულები
thumb|right|267პქ|კოპა ინტერამერიკანას პირველი მფლობელი – „ესტუდიანტესი“.
thumb|right|267პქ|კარლოს ბილარდო და მისი თანაგუნდელები ინტერამერიკანას თასით ხელში. 21 თებერვალი, 1969  

### შენიშვნა
### ფინალები
## სტატისტიკა
### გუნდების მიხედვით
## რესურსები ინტერნეტში 
* CONCACAF Cup RSSSF
* Copa Interamericana RSSSF
* Copa Libertadores de América RSSSF

## სქოლიო 
კატეგორია:საფეხბურთო ტურნირები
კატეგორია:საერთაშორისო საფეხბურთო საკლუბო ტურნირები
კატეგორია:კონმებოლი
კატეგორია:კონკაკაფი
Gray Matter Interactive

**Gray Matter Interactive Studios, Inc.** (ადრე **Xatrix Entertainment, Inc.**) — ამერიკული ვიდეო თამაშების დეველოპერი კომპანია, დაფუძნებული 1993 წლის 25 მარტს, დრიუ მარკჰემის და ბერი დემპსის მიერ ლოს-ანჯელესში, კალიფორნიაში. კომპანიის თავდაპირველი სახელწოდება იყო Xatrix Entertainment, ხოლო სახელი Gray Matter Interactive დაერქვა 1999 წლის 17 ივნისს.

2002 წლის 14 იანვარს შეიძინა Activision-მა. 2005 წელს შეერწყა Activision-ის შვილობილ კომპანია Treyarch-ს.

## თამაშები
## რესურსები ინტერნეტში
*  (დაარქივებული)
* Gray Matter Interactive  — MobyGames

## სქოლიო
კატეგორია:Activision
კატეგორია:1994 წელს დაარსებული კომპანიები
კატეგორია:1994 წელს დაარსებული ვიდეო თამაშების კომპანიები
კატეგორია:გაუქმებული ვიდეო თამაშების კომპანიები
კატეგორია:ვიდეო თამაშების კომპანიები ამერიკის შეერთებულ შტატებში
კატეგორია:ვიდეო თამაშების მწარმოებელი კომპანიები
Call of Duty (ვიდეო თამაში)

**Call of Duty** — პირველი პირის შუტერი ვიდეო თამაში, შექმნილი Infinity Ward-ის და გამოცემული Activision-ის მიერ 2003 წლის 29 ოქტომბერს. ეს არის პირველი თამაში „Call of Duty“-ის სერიიდან და გამოიყენებს Tech 3 ძრავის განახლებულ ვერსიას. თამაშის თემები და გეიმპლეი არის „Medal of Honor“-ის მსგავსი, მაგრამ ამ უკანასკნელისგან განსხვავებით, მასში ომის დანახვა შესაძლებელია არა მხოლოდ ამერიკელი ჯარისკაცის კუთხიდან, არამედ ბრიტანელისა და საბჭოთა ჯარისკაცის კუთხიდანაც.

თამაშს გააჩნია როგორც ერთმოთამაშიანი რეჟიმი, ასევე მრავალმოთამაშიანიც. სხვა მსგავს თამაშებთან შედარებით, მასში გაზრდილია მოკავშირეთა ხელოვნური ინტელექტის დონე, რომლებიც რეაგირებენ სიტუციიდან გამომდინარე და ეხმარებიან მოთამაშეს რთულ მდგომარეობაში.

„Call of Duty“-ზე მუშაობა დაიწყო 2002 წლის აპრილში. შემქნელთა ჯგუფი შედგებოდა იმ თანამშრომლებისგან, რომლებმაც შეიმუშავეს „Medal of Honor: Allied Assault“. 2004 წლის სექტემბერში Gray Matter Interactive-ის მიერ შეიქმნა დამატება სახელწოდებით „Call of Duty: United Offensive“. 

თამაშმა მიიღო უმაღლესი შეფასებები ვიდეო თამაშების მიმოხილველებისგან. აგრეთვე გადაეცა რამდენიმე ჯილდო სხვადასხვა გამომცემლებისგან, მათ შორის „წლის თამაშის“ ტიტული და ინტერაქტიული ხელოვნებისა და მეცნიერების აკადემიის ჯიდლო. საერთო განხილვების საიტებზე GameRankings და Metacritic PC ვერსია ფლობს 91.52% და 91/100.

პროექტი წარმატებული აღმოჩნდა კომერციულადაც. 2006 წლის მონაცემით, აშშ-ში გაიყიდა 790,000 ასლი ოდენობით. 2013 წლის მონაცემით, მსოფლიოს მასშტაბით გაყიდულია თამაშის 4.5 მილიონი ეგზემპლარი. 

2005 წლის 25 თებერვალს გამოვიდა თამაშის გაგრძელება „Call of Duty 2“, რომელსაც წინა ნაწილის მსგავსად დიდი წარმატება ჰხვდა წილად. 

## იხილეთ აგრეთვე
* „Call of Duty: United Offensive“

## რესურსები ინტერნეტში
* 
* 
* 
*  — Wikia

## სქოლიო
კატეგორია:2003 წლის ვიდეო თამაშები
კატეგორია:Activision-ის თამაშები
კატეგორია:Call of Duty
კატეგორია:პირველი პირის მსროლელები მეორე მსოფლიო ომის შესახებ
კატეგორია:Mac OS X-ის თამაშები
კატეგორია:მრავალმოთამაშიანი ონლაინ თამაშები
კატეგორია:N-Gage-ის თამაშები
კატეგორია:PlayStation Network-ის თამაშები
კატეგორია:ვიდეო თამაშები დამატებებით
კატეგორია:Windows-ის თამაშები
კატეგორია:Xbox 360 Live Arcade-ის თამაშები
კატეგორია:Id Tech-ის თამაშები
გრიგოლ გიორგაძე

**გრიგოლ ტიმოთეს ძე გიორგაძე** (დ. 20 ნოემბერი, 1879, ქუთაისი — გ. 18 აგვისტო, 1937, ყაზახეთი) — ქართველი პოლიტიკური და საზოგადო მოღვაწე, იურისტი, ისტორიკოსი და პუბლიცისტი. 

## ბიოგრაფია 
1902 წელს დაამთავრა ქუთაისის სასულიერი სემინარია, 1909 წელს — ხარკოვის უნივერსიტეტის იურიდიული ფაკულტეტი. 1905 წელს შეუერთდა სოციალ-დემოკრატიული პარტიის მენშევიკურ ფრთას. 

1909–10 წლებში ქუთაისში გამოსცემდა გაზეთ „ფონს“. 1917–18 წლებში იყო საქართველოს ეროვნული საბჭოს წევრი, 1918–19 წლებში — საქართველოს დემოკრატიული რესპუბლიკის სამხედრო მინისტრი (ამ პოსტზე 1919 წლის მარტში ნოე რამიშვილმა შეცვალა). 

1919–21 წლებში საქართველოს დამფუძნებელი კრების წევრი. 1920 წლის აგვისტოდან საქართველოს მთავრობის რწმუნებული ბათუმის ოლქში. შექმნა დამოუკიდებელი სოციალ-დემოკრატიული ორგანიზაცია „ახალი სხივი“ და დამფუძნებელ კრებაში ხელმძღვანელობდა სხიველების ფრაქციას. 

1921 წელს საქართველოს გასაბჭოების შემდეგ ბოლშევიკურმა რეჟიმმა დროებით დააპატიმრა. 

1924–25 წლებში დაპატიმრებული იყო საქართველოს დამოუკიდებლობის კომიტეტის საქმესთან დაკავშირებით. სასამართლომ მას შეუფარდა 3-წლიანი პატიმრობა, თუმცა, როგორც საბჭოთა ხელისუფლებისთვის არასაშიში პირი, სასჯელისგან გაათავისუფლა. 

1922–37 წლებში ეწეოდა საადვოკატო მოღვაწეობას, იყო საქართველოს დამცველთა კოლეგიის წევრი, საქართველოს სახელმწიფო მუზეუმის უფროსი მეცნიერ-თანამშრომელი. იკვლევდა საქართველოს ფეოდალური ურთიერთობების, ახალი და უახლესი ისტორიის, ქართული სამართლის ისტორიის საკითხებს. 

1937 წლის რეპრესიების დროს დააპატიმრეს და გადაასახლეს ყაზახეთში, სადაც იმავე წელს გარდაიცვალა. შემდგომში რეაბილიტირებული იქნა ყაზახეთის და საქართველოს უმაღლესი სასამართლოების გადაწყვეტილებით.

## თხზულებები 
* 
* 
* 

## ლიტერატურა 
## რესურსები ინტერნეტში
კატეგორია:საქართველოს დამფუძნებელი კრების წევრები
კატეგორია:დაბადებული 20 ნოემბერი
კატეგორია:დაბადებული 1879
კატეგორია:გარდაცვლილი 18 აგვისტო
კატეგორია:გარდაცვლილი 1937
გრიგოლ
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:საქართველოს თავდაცვის მინისტრები
კატეგორია:ალმათში გარდაცვლილები
Call of Duty 2

**Call of Duty 2 ** — პირველი პირის შუტერი ვიდეო თამაში, შემუშავებული კომპანია Infinity Ward-ის და გამოცემული Activision-ის მიერ. ეს არის რიგით მეორე ნაწილი „Call of Duty“-ის სერიიდან. ოფიციალურად დაანონსდა 2005 წლის 7 აპრილს და გამოვიდა 2005 წლის 25 ოქტომბერს Microsoft Windows-სთვის, 2005 წლის 22 ნოემბერს Xbox 360-სთვის ევროპა, ავსტრალიასა და სამხრეთ ამერიკაში. მოგვიანებით გამოიცა OS X-სა და მობილურ ტელეფონებზე. 

თამაში შესაძლებელია როგორც ერთმოთამაშიან რეჟიმში, აგრეთვე მრავალმოთამაშიან რეჟიმშიაც, ხოლო ვირტუალური კამერა წარმოდგენილია პირველი პირის პერსპექტივით. სიუჟეტი მიმდინარეობს მეორე მსოფლიო ომის პერიოდში. ერთმოთამაშიანი რეჟიმი მოიცავს ოთხი ჯარისკაცის ისტორიას და შედგება 4 ინდივიდუალური კამპანიისგან, რომელიც დაყოფილია სამ ისტორიად და შედგება 27 დავალებისგან. წინა ნაწილისაგან განსხვავებით მასში დამატებულია რამდენიმე ახალი მახასიათებელი, მათ შორის სიცოცხლის რეგენერეაცია და ხელყუმბარის აფეთქების მაჩვენებელი ხატული. 

„Call of Duty 2“-ს წილად ჰხვდა მაღალი შეფასებები ვიდეო თამაშების კრიტიკოსებისგან. მათ ძირითადად შეაქეს გრაფიკა, ხმა და სიცოცხლის რეგენერაციის ფუნქცია. გაზეთ „Computer Games Magazine“-ის რედაქტორმა „Call of Duty 2“ დაასახელა 2005 წლის ერთ-ერთ საუკეთესო თამაშად.
 საერთო განხილვების საიტ GameRankings-ზე X360-ის ვერსია ფლობს 89.78%, PC ვერსია 87.57%, ხოლო Metacritic-ზე — X360 ვერსია - 89/100, PC ვერსია - 86/100. 

თამაში წარმატებული აღმოჩნდა კომერციულადაც, გამოსვლიდან ერთ კვირაში Xbox 360-ზე გაიყიდა 250,000 ასლი, 2008 წლის იანვრის მონაცემით ეს ციფრი 2 მილიონამდე გაიზარდა, ხოლო 2013 წლის ნოემბრისთვის მთლიანი გაყიდვები 5.9 მილიონ ასლს შეადგენდა. 2016 წლის 23 აგვისტოდან „Call of Duty 2“-ის ვერსია უკუთავსებადი არის Xbox One-თან.

## რესურსები ინტერნეტში
* 
* 
* 

## სქოლიო
კატეგორია:2005 წლის ვიდეო თამაშები
კატეგორია:Call of Duty
კატეგორია:Activision-ის თამაშები
კატეგორია:Aspyr Media-ის თამაშები
კატეგორია:მობილური ტელეფონების თამაშები
კატეგორია:ერთმოთამაშიანი და მრავალმოთამაშიანი ვიდეო თამაშები
კატეგორია:მრავალმოთამაშიანი ონლაინ თამაშები
კატეგორია:Mac OS X-ის თამაშები
კატეგორია:მრავალმოთამაშიანი გაყოფილი ეკრანის თამაშები
კატეგორია:ვიდეო თამაშების გაგრძელებები
კატეგორია:ვიდეო თამაშები შემუშავებული ამერიკის შეერთებულ შტატებში
კატეგორია:Windows-ის თამაშები
კატეგორია:პირველი პირის მსროლელები მეორე მსოფლიო ომის შესახებ
კატეგორია:Xbox 360-ის თამაშები
მერიის საჯარო სკოლა

**სოფელ მერიის საჯარო სკოლა** — სკოლა ოზურგეთის მუნიციპალიტეტის სოფელ მერიაში.

## ისტორია
XIX საუკუნეში სოფლები ხვარბეთი, გოგორეთი და ახალსაყდარი (თხინვალი) ხვარბეთის სასოფლო საზოგადოებაში იყვნენ გაერთიანებული. ხვარბეთის სასოფლო საზოგადოების ცენტრში, სოფელ გოგორეთში სასწავლებელი 1883 წელს გაიხსნა. სკოლა ერთკლასიანი იყო, 75 ვაჟ მოსწავლეზე გათვლილი. სკოლით სარგებლობდა აგრეთვე კონჭკათის მოსახლეობა. 1890-93 წლებში სკოლა ორკლასიანად გადაკეთდა. 1903 წელს სკოლაში გოგონათა განყოფილებაც გაიხსნა, ამ დროისთვის აქ უკვე 200 ვაჟი და 50 გოგონა სწავლობდა.

1920-იან წლებში მოსახლეობა ძირითადად სოფელ გოგორეთიდან და ნაწილობრივ ხვარბეთიდან დაბლობში (მერეში) გადასახლდა. 1930-იანი წლების დასაწყისისთვის მერიაში მოსახლეობის რაოდენობამ გოგორეთისა და ხვარბეთის მოსახლეობის რაოდენობას გადააჭარბა და სოფლის სკოლაც იქ გადავიდა.

## ცნობილი მოსწავლეები
*ისიდორე დოლიძე — იურისტი, სამართლის ისტორიკოსი

## რესურსები ინტერნეტში
* 
* გურიის სკოლების ისტორია

## სქოლიო
კატეგორია:ოზურგეთის მუნიციპალიტეტის სკოლები
ლაზების ელინიზაცია

**ლაზი ხალხის ელინიზაცია** — სხვადასხვა ფაქტორების შედეგად, ლაზი ხალხის კულტურული ასიმილაცია და ინტეგრაცია ბერძნულ სოციუმში.

ბერძნული კულტურის, რელიგიის და ასევე ბერძნული ენის გავრცელებას ელინიზაცია ეწოდება.

## წინაპირობა 
კონსტანტინოპოლის დაცემის შემდეგ, კონსტანტინოპოლის-ბერძნული საპატრიარქო არ გაუქმებულა. ოსმალეთის იმპერიამ ბერძნულ ეკლესიას გარკვეული ძალაუფლება და ავტონომიური მილეტის სტატუსი მიანიჭა. კონსტანტინოპოლის პატრიარქი მართლმადიდებელი ხალხის უპირობო რელიგიური მმართველი გახდა. არა მხოლოდ ბრწყინვალე პორტა (ოსმალეთის მთავრობა), არამედ კონსტანტინოპოლის პატრიარქიც, ოფიციალურად არ აღიარებდა არცერთ სხვა მართლმადიდებელ ეთნიკურ ჯგუფს, გარდა ბერძნებისა და აქედან გამომდინარე, ყველა მართლმადიდებელი ხალხი: ბულგარელები, სერბები, ალბანელები, ვლახები, მოლდოველები, ხორვატები, სირიელები, მართლმადიდებელი არაბები, ქართველები და ლაზები საბერძნეთის საპატრიარქოს იურიდიქციაში მოექცა. იურიდიქცია არა მხოლოდ რელიგიურ, არამედ სეკულარულ მნიშვნელობასაც იძენდა. ბერძნულმა საპატრიარქომ სრული კონტროლი დაამყარა, სხვა მართლმადიდებელი ხალხების სკოლებსა და წიგნებზე. ყოველი ეს ფაქტორი, ოსმალეთის იმპერიაში ბერძნული ენის როლს უფრო ზრდიდა და ის მეცნიერების, ეკონომიკის და რელიგიურ სფეროების ენად რჩებოდა.

## ისტორია 
ოსმალეთის იმპერიის მიერ, ტრაპიზონის იმპერიის, ხოლო შემდგომ ლაზეთის დაპყრობის შედეგად, ადგილობრივი მართლმადიდებელი მოსახლეობა საბერძნეთის საპატრიარქოს დაემორჩილა. კონსტანტინოპოლის საპატრიარქოს დადგენილებით ბერძენ მღვდელმსახურებს უპირობო ძალაუფლება მიენიჭათ. მღვდელმსახური არა მხოლოდ საეკლესიო პირი, არამედ მოსამართლის ფუნქციასაც ითვისებდა.

როგორც ცნობილია, ლაზები ტრაპიზონის ვილაიეთში უმრავლესობას წარმოადგენდნენ. ადგილობრივი მოსახლეობის მნიშვნელოვანი ნაწილი ოსმალური ისლამიზაციის პოლიტიკის მსხვერპლი გახდა და ისლამი მიიღო, ხოლო მეორე ნაწილი მართლმადიდებელი დარჩა და ბერძნულ ეკლესიას დაევქმევდებარა, აქედან გამომდინარე ადგილობრივი ლაზები თანდათან ბერძნები ხდებოდნენ, რადგან მათ ბერძნული სახელის და გვარის მიღება, ასევე ლოცვების ბერძნულ ენაზე მოსმენა უწევდათ. ლაზური ენა იკრძალებოდა ოჯახში სალაპარაკოდაც კი, რადგან ის ურჯულოთა ენად ითვლებოდა. ლაზების ის ნაწილი, რომლებიც კონსტანტინოპოლის საპატრიარქოს დაექვემდებარა, თანდათან კარგავდა საკუთარ ენასა და თვითიდენტობას. მოგვიანებით ქრისტიანი ლაზების უმრავლესობას პონტოელი ბერძნები ეწოდა.

## ლიტერატურა 
* „ქართველი მართლმადიდებლების გაბერძნება ოსმალეთში“

კატეგორია:ლაზები
კუნძული (2006 წლის ფილმი)

**„კუნძული“** () — 2006 წლის რუსული მხატვრული ფილმი, რომლის რეჟიროსია პაველ ლუნგინი, სცენარი ეკუთვნის დიმიტრი სობოლევს, ხოლო მთავარ როლს ასრულებს პეტრე მამონოვი. ფილმში მოთხრობილია გამოგონილი რუსი მართლმადიდებელი ბერის ისტორია.

„კუნძული“ ნაჩვენები იქნა ვენეციის კინოფესტივალზე. 2007 წელს ფილმს გადაეცა „ნიკას“ 6 და „ოქროს არწივის“ 6 ჯილდო. გადაღებულია ნახევარკუნძულზე, სოფელ რაბოჩეოსტროვსკში, თეთრი ზღვის სანაპიროზე, კარელიაში. 

## სიუჟეტი 
ფილმი მოგვითხრობს ერთ ბერზე, რომელიც მეორე მსოფლიო ომის დროს, ბორანზე მუშაობდა ცეცხლფარეშად. გერმანელები მას აიძულებენ ესროლოს თავის მეგობარს. ბორანს გერმანელები ააფეთქებენ და მამა ანატოლი კუნძულზე გაირიყება, სადაც მონასტერია. ბერებმა მონასტერში შეიფარეს და მოუარეს. იგი ბერად აღკვეცეს და სახელად ანატოლი დაარქვეს. ბერი ანატოლი აღასრულებს სასწაულებს, კურნავს, ეშმაკებს სდევნის, ჭვრეტს. მამა ანატოლი გაიგებს, მკვლელობა რომ არ ჩაუდენია.  ანატოლის დღეები დასასრულს უახლოვდება. სიკვდილის წინ მამა იობს სთხოვს კუბო მიუტანოს. თეთრი კვართით შეიმოსა, ჩაწვა კუბოში, დახუჭა თვალები და სული მიაბარა ღმერთს. ფილმი სინანულზეა, რომელიც ბერ ანატოლის ღმერთთან მისვლაში ეხმარება. 

## რესურსები ინტერნეტში
*  
* 
* *Ostrov* - synopsis and two opinions: positive  and negative  
* ტრეილერი და სკრინშოტები
* 

## სქოლიო
კატეგორია:2006 წლის ფილმები
კატეგორია:ფილმები ანბანის მიხედვით
კატეგორია:რუსული ფილმები
კატეგორია:რუსულენოვანი ფილმები
კატეგორია:პაველ ლუნგინის ფილმები
ვულფსიგ I

**ვულფსიგ I** () — შუა საუკუნეების შერბორნის ეპისკოპოსი.

თანამდებობაზე დაინიშნა 879-889 წლებს შორის. გარდაიცვალა 890-იანებში; ყველაზე ადრეული თარიღია 890-896 წლებს შორის, ხოლო უგვიანესი — 900.

## ლიტერატურა 
* 

## რესურსები ინტერნეტში 
* ვულფსიგი  Prosopography of Anglo-Saxon England-ზე

## სქოლიო 
კატეგორია:გარდაცვლილი 890-იანები
კატეგორია:IX საუკუნის ეპისკოპოსები
კატეგორია:შერბორნის ეპისკოპოსები (ძველი)
ტრაპიზონის ალყა (1282)

**ტრაპიზონის ალყა** — 1282 წლის აპრილში, იმერეთის მეფის, დავით VI ნარინის მეთაურობით, ტრაპიზონის იმპერიის წინააღმდეგ გამართული ექსპედიციის ფარგლებში, ამავე სახელით ცნობილი, ტრაპიზონის დედაქალაქის ალყაში მოქცევის წარუმატებელი მცდელობა. 

## წინაპირობა 
მე-13 საუკუნის მეორე ნახევარში, როდესაც საქართველოს პოლიტიკური მთლიანობა დაირღვა და სახელმწიფო ორ სამეფოდ გაიყო, ქართული გავლენა ტრაპიზონის სამეფოში კლებას იწყებს და ტრაპიზონის მმართველი წრეების ცალკე ჯგუფებში თავს იჩენს პრო-ბიზანტიური ტენდენციები. ამას შედეგად მოჰყვა ბრძოლა პოლიტიკური ჰეგემონიისათვის ტრაპიზონის სამეფოში ქართულ და ბიზანტიურ პარტიებს შორის, რაც წლები გაგრძელდა. 1281 წელს ტრაპიზონში მოხდა გადატრიალება, ორგანიზებული ქართული პარტიის მიერ. მეფე იოანე II, რომელიც სიძე გახდა ბიზანტიელ პალეოლოგთა სამეფო სახლისა, მეფობიდანა გადააყენეს და დაატყვევეს კიდეც. შემდეგ იგი თუმცა განათავისუფლეს პატიმრობიდან, მაგრამ ტრაპიზონში დარჩენის ნება აღარ მისცეს და გადაყენებული მეფე გაემგზავრა კონსტანტინოპოლში.

## ისტორია 
1284 წელს, იოანეს ტრაპიზონში არყოფნის პერიოდში, მისმა ნათესავმა, საქართველოს მეფე დავით VI ნარინმა სცადა აღედგინა საქართველოს გავლენა იმპერიაში და ალყა შემოარტყა დედაქალაქს. ალყის წარუმატებლობის შემდეგ ქართველთა არმიამ დაიკავა იმპერიის რამდენიმე პროვინცია, მათ შორის ისტორიული ჭანეთი და იოანეს დას თეოდორას, მანუელ I-ისა და მისი მეორე ცოლის რუსუდის შვილს, დაეხმარა ხელისუფლების ხელში ჩაგდებაში, თუმცა მალევე 1285 წელს იოანე II დაბრუნნდა იმპერიაში და ხელისუფლება დაიბრუნა, ხოლო დედოფალმა თეოდორამ საქართველოს შეაფარა თავი.

## ლიტერატურა 
* „ჭანეთ-ლაზეთის ისტორიის გამო“ , პავლე ინგოროყვა.

კატეგორია:ტრაპიზონის იმპერია
კატეგორია:იმერეთის სამეფო
კატეგორია:საქართველოს ბრძოლები
კატეგორია:XIII საუკუნის ბრძოლები
კატეგორია:1282 წლის ბრძოლები
Call of Duty 3

**Call of Duty 3** — პირველი პირის შუტერი ვიდეო თამაში, შემუშავებული კომპანია Treyarch-ის და გამოცემული Activision-ის მიერ 2006 წლის 7 ნოემბერს ჩრდილოეთ ამერიკაში, ხოლო სამი დღის შემდეგ ევროპაში Xbox 360, Wii, PlayStation 3, PlayStation 2 და Xbox-ის პლატფორმებისთვის. ეს არის რიგით მესამე ნაწილი და ერთადერთი „Call of Duty“-ის ვიდეო თამაშების სერიიდან, რომელიც არ გამოსულა პერსონალურ კომპიუტერებზე. ის აგრეთვე მეორე თამაშია სერიიდან, რომელიც შექმნა Treyarch-მა. 2016 წლის 22 სექტემბერიდან თამაშის Xbox 360-ის ვერსია უკუთავსებადია Xbox One-თან. 

მის შექმნაზე ინფორმაცია გამჟღავნდა 2006 წლის E3-ის კონფერენციამდე. ცნობილი გახდა, რომ პროექტზე პასუხისმგებელი იქნებოდა კომპანია Treyarch. თამაში აგებულია Treyarch NGL-ის ძრავზე. 

მასში ვირტუალური კამერა წარმოჩენილია პირველი პირის ხედვით, ხოლო თამაში შესაძლებელია როგორც ერთმოთამაშიან რეჟიმში, ასევე მრავალმოთამაშიან რეჟიმშიაც. ერთმოთამაშიან რეჟიმში წარმოდგენილია 15 დავალება, რომელიც დაყოფილია 4 კამპანიად: ამერიკული, ბრიტანული, კანადური და პოლონური. სიუჟეტი სწორხაზოვანია. პირველი დავალება იწყება სასწავლო ბანაკში ჯარისკაცის გაწვრთნით. რაც შეეხება მრავალმოთამაშიან რეჟიმს, გააჩნია 24 მომხმარებლის მხარდაჭერა Xbox 360-ისა და PlayStation 3-ისთვის, ხოლო 16 მომხმარებლის - Xbox-ისა და PlayStation 2-ისთვის. მოთამაშეებს შეუძლია მოირგონ ქვეითის როლი, ან მართონ ტექნიკა, მაგალითად - ტანკი, ავტომობილი ან მოტოციკლი. მოთამაშეები დაყოფილია კლასებად - სნაიპერებად ან სანიტარებად. თითოეულ კლასს გააჩნია გამორჩეული მახასიათებლები. მაგალითად, სანიტარი ცუდად ისვრის, მაგრამ დარბის სწრაფად და კარგად ურტყამს კონდახს.
 
პროექტი დადებითად შეაქო სათამაშო პრესამ. თამაშს გადაეცა რამდენიმე ჯილდო სხვადასხვა გამოცემებისგან. 2007 წელს ინტერაქტიული ხელოვნებისა და მეცნიერების აკადემიისგან მიიღო ჯილდო გამორჩეული ხმის დიზაინისთვის. საერთ განხილვების საიტ Metacritic-ზე XBOX-ის ვერსია ფლობს 83/100, X360 - 82/100, PS2 — 82/100, PS3 - 80/100, Wii - 69/100.

ის აგრეთვე წარმატებული აღმოჩნდა კომერციულადაც, 2006 წლის დასასრულისთვის გაყიდული იყო თამაშის 1.1 მილიონი ასლი. 2007 წლის თებერვალში ეს ციფრი 2 მილიონამდე გაიზარდა. 2013 წლის ნოემბერის მონაცემით, თამაშის გაყიდვების სრული რაოდენობა 7.2 მილიონ ეგზემპლარს აღწევს.

## იხილეთ აგრეთვე
* „Call of Duty 2: Big Red One“
* „Call of Duty: Finest Hour“

## რესურსები ინტერნეტში
* 
* 
* 

## სქოლიო
კატეგორია:2006 წლის ვიდეო თამაშები
კატეგორია:Activision-ის თამაშები
კატეგორია:Call of Duty
კატეგორია:Mac OS-ის გაუქმებული თამაშები
კატეგორია:Windows-ის გაუქმებული თამაშები
კატეგორია:ერთმოთამაშიანი და მრავალმოთამაშიანი ვიდეო თამაშები
კატეგორია:PlayStation 2-ის თამაშები
კატეგორია:PlayStation 3-ის თამაშები
კატეგორია:Treyarch-ის თამაშები
კატეგორია:ვიდეო თამაშების გაგრძელებები
კატეგორია:Wii-ის თამაშები
კატეგორია:პირველი პირის მსროლელები მეორე მსოფლიო ომის შესახებ
კატეგორია:Xbox-ის თამაშები
ლეილა მესხი

**ლეილა მესხი** შეიძლება იყოს ერთ-ერთ შემდეგ პიროვნებათაგან:

* ლეილა მესხი — ქართველი ჩოგბურთელი.
* ლეილა მესხი — ქართველი მწერალი.
ტრომბონი

მინი|250პქ|ტრომბონი
**ტრომბონი** — სიმფონიური ორკესტრის ლითონის ჩასაბერთა ჯგუფის საკრავი. ცნობილია XVI სუკუნიდან. აქვს მოძრავი კულისა, რომლითაც კიდევ უფრო გრძელდება მისი ისედაც გრძელი მილი. ცილინდრულია, ორჯერ მოღუნული სხვადასხვა მიმართულებით, ბოლოში გაფართოებული ყელით. ჰაერი ჩაიბერება მუნდშტუკიდან. ძირითადად საორკესტრო საკრავია, თუმცა აქვს სოლო პარტიებიც, ვინაიდან არის დიდი ტექნიკური შესაძლებლობებისა და კაშკაშა მბრწყინავი ტემბრის მქონე საკრავი. აქვს სურდინა, რომელსაც ტრომბონის ყელბუკში დებენ, რათა ხმოვანება უფრო რბილი, მოგუდული გახდეს.

## რესურსები ინტერნეტში
* ტრომბონი ენციკლოპედიურ ლექსიკონში
* ტრომბონის ისტორია
* ტრომბონის საერთაშორისო ასოციაცია

კატეგორია:ჩასაბერი საკრავები
ჩობან ნოინი

**ჩობანი** (დაახ. 1262 — ნოემბერი,1327) — ჰულაგუიანთა სახელმწიფოს გავლენიანი ემირი და დიდი ხნის განმავლობაში არაოფიციალური მმართველი. ჩობანოიდების დინასტიის დამფუძნებელი.

ჩობანი ქეღათუ ყაენის ერთ-ერთი აქტიური მხარდამჭერი იყო. 1295 წელს, ბაიდუ ყაენის მიერ ქეღათუს მკვლელობისა და ილხანატის ხელში ჩაგდების შემდეგ, ჩობანი აქტიურად ეხმარებოდა ყაზან ყაენს მმართველობის მოპოვებაში. სირიაში მამლუქთა წინააღმდეგ გამართულ ბრძოლებში, რომელსაც ყუთლუ შაჰი მეთაურობდა, ჩობანს მნიშვნელოვანი სამხედრო მეთაურის პოზიცია ეკავა. ილხანატის ლაშქარმა ამ ბრძოლებში წარმატება ვერ მოიპოვა, 1303 წელს მარჯ ალ-საფარის ბრძოლაში დამარცხების შემდეგ ყუთლუ შაჰსა და ჩობანს ყაზანის მრისხანება დაატყდათ თავს, თუმცა მათ არმიაში პოზიციები შეინარჩუნეს.

1304 წელს ყაზან ყაენის გარდაცვალების შემდეგ ჰულაგუიანთა ილხანის ტახტი მისმა ძმამ ოლჯაითუ ყაენმა დაიკავა. ოლჯაითუს კარზე ჩობანი კიდევ უფრო დაწინაურდა და ერთ-ერთ ყველაზე გავლენიან ფიგურად იქცა. 1306 წელს ჩობანმა ცოლად ოლჯაითუს ქალიშვილი დულანდი ხათუნი შეირთო. 1307 წელს გილანის სამხედრო კამპანიის დროს, ყუთლუ შაჰის გარდაცვალების შემდეგ, ჩობანმა ულუსის ემირის პოსტი დაიკავა. 1316-1327 წლებში ოლჯაითუ ყაენის გარდაცვალების შემდეგ, აბუ საიდის სრულწლოვანებამდე თავის ვაჟიშვილებთან ერთად მართავდა ილხანატს.

## ლიტერატურა 
* 

კატეგორია:გარდაცვლილი 1327
კატეგორია:მონღოლები
კატეგორია:დაბადების წელი უცნობია
გიორგი კორნაპელი

**გიორგი კორნაპელი** (ნამდვილი გვარი კაპანაძე; დ. 23 იანვარი, 1932 — გ. 7 აპრილი, 1997) — ქართველი პოეტი და მწერალი.

## ბიოგრაფია
დაიბადა 1932 წლის 23 იანვარს, ზესტაფონში, სოფელ პირველ სვირში. 1950 წელს დაამთავრა საშუალო სკოლა, 1957 წელს — ქუთაისის სასოფლო-სამეურნეო ინსტიტუტი. გამოცემული აქვს ლექსების კრებული „ლურჯი სათიბი“, აგრეთვე წიგნები: „გაზაფხულის ზარები“, „ზღვის ტაძარი“, „ჟამი სინათლისა“, „მარადიული პაემანი“ და სხვა. გიორგი კაპანაძის პოეტური აზროვნება გამოირჩევა ფანტაზიით და მეტაფორულობით.

გარდაიცვალა 1997 წლის 7 აპრილს. დაკრძალეს მშობლიურ სოფელში, არა სასაფლაოზე, არამედ, ანდერძისამებრ, ე.წ. კორნაპის სერზე.

## რესურსები ინტერნეტში
* გიორგი კორნაპელის ბიოგრაფია 
* გიორგი კორნაპელი — ბურუსი

## სქოლიო
კატეგორია:ქართველი მწერლები
კატეგორია:დაბადებული 23 იანვარი
კატეგორია:დაბადებული 1932
კატეგორია:გარდაცვლილი 7 აპრილი
კატეგორია:გარდაცვლილი 1997
ესპანეთის პრიმერა დივიზიონი 2017-2018

**ესპანეთის პრიმერა დივიზიონი 2017-2018** — ესპანეთის პრიმერა დივიზიონის 87-ე გათამაშება. ჩემპიონატი დაიწყო 2017 წლის 18 აგვისტოს „ლეგანესისა“ და „ალავესის“ მატჩით, ხოლო დასრულდა 2018 წლის 20 მაისს.  

## მონაწილეები და მათი სტადიონები
## სქოლიო
კატეგორია:ესპანეთის პრიმერა დივიზიონის სეზონები
პავლე ბიული

**პავლე იაკობის ძე ბიული**, *პაულ ბილ*, (გერმ. Paul Bühl; დ. 1878 — გ. 1938) — საქართველოს პოლიტიკური და საზოგადო მოღვაწე, ეთნიკური გერმანელი.

ბიული დაიბადა ტფილისის მაზრის დაბა ელიზაბეტალში (ახლანდელი ასურეთი), გერმანელი კოლონისტი ხელოსნის ოჯახში. სწავლობდა ბესარაბიის გუბერნიის სარატოვ-ვერნერის სასწავლებელში. 1897 წლიდან მუშაობდა ელიზაბეტალის გერმანულ სკოლაში სახალხო მასწავლებლად. შემდეგ შეუერთდა სოციალ-დემოკრატიული პარტიის მენშევიკურ ფრაქციას. 1918 წელს მის სახლში განთავსებული იყო საქართველოში მყოფი გერმანული ჯარების ერთ-ერთი რაზმის შტაბი. აქტიურად მუშაობდა საქართველოს დამოუკიდებლობის იდეის გავრცელებისთვის გერმანელ კოლონისტთა შორის და ბორჩალოს მაზრაში. 1919 წელს არჩეული იქნა საქართველოს რესპუბლიკის დამფუძნებელი კრების წევრად. იყო აგრარული, სახალხო განათლებისა და საბიბლიოთეკო კომისიების წევრი. საქართველოს ბოლშევიკური ოკუპაციის შემდეგ, 1923-1924 წლებში ბიული დაპატიმრებული იყო ანტისაბჭოთა აგიტაციის ბრალდებით. შემდეგ ცხოვრობდა მშობლიურ სოფელში. 1937 წელს კვლავ დააპატიმრეს და 1938 წლის 20 აპრილს დახვრიტეს.

## წყაროები 
* ხვადაგიანი, ირაკლი (2017-05-01), 19 წელი ორ ხელმოწერას შორის . ქართულ-გერმანული არქივი.

კატეგორია:საქართველოს დამფუძნებელი კრების წევრები
კატეგორია:დაბადებული 1878
კატეგორია:გარდაცვლილი 1938
კატეგორია:კავკასიელი გერმანელები
Toyota Prius C

[მინი|Toyota Prius C [ვაშინგტონი|ვაშინგტონში, 2012 წელი.]]
**Toyota Prius C** (*c* აღნიშნავს „ქალაქს“), იაპონიაში **Toyota Aqua** (*aqua* ლათინურად „წყალი“) — სრული ჰიბრიდული ბენზინ-ელექტრო სუბკომპაქტური ჰეჩბეკი, რომელსაც აწარმოებს და ყიდის კომპანია Toyota Motor Corporation-ი. Prius c არის Prius-ის ოჯახის მესამე წევრი და აერთიანებს Yaris-ის ზომის მანქანის მახასიათებლებსა და ჰიბრიდულ სისტემას. Prius c-ს უფრო დაბალი ფასი აქვს, ვიდრე ჩვეულებრივ Prius-ს და როგორც აშშ-ის გარემოს დაცვის სააგენტოს ტესტებმა აჩვენა, წვის მხრივ არის გაცილებით ეკონომიური. სააგენტომ Prius C აღიარა 2012 წლის ყველაზე ეფექტიან კომპაქტურ მანქანად წვის მხრივ, თუ არ ჩავთვლით სრულ ელექტრომობილებს. 

Aqua-ს საწარმოო ვერსია 2011 წელს, ტოკიოს მოტორ-შოუზე წარმოადგინეს; Prius c-ს საწარმოო ვერსია კი 2012 წლის იანვარში, დეტროიტის ჩრდილოეთ ამერიკის საერთაშორისო ავტოშოუზე. Aqua იაპონიაში 2011 წლის დეკემბერში გაეშვა და მისი ფასი 1,69 მილიონ იენას (21 700$) შეადგენდა. აზიის რამდენიმე ბაზარზე გაყიდვები 2012 წლის იანვრარში დაიწყო. აშშ-სა და კანადაში Prius c 2012 წლის მარტში გამოჩნდა, ახალ ზელანდიასა და ავსტრალიაში კი აპრილში.

სახელი Aqua მიიჩნევა ყველაზე წარმატებულ იაპონურ ბრენდად ბოლო 20 წლის განმავლობაში. 2017 წლის იანვრის მონაცემებით, Aqua/Prius c არის Toyota Motor Corporation-ის მიერ წარმოებული მეორე ყველაზე გაყიდვადი ჰიბრიდი ჩვეულებრივი Prius-ის შემდეგ; მსოფლიოში გაყიდული იყო 1,380,100 ერთეული. ამავე პერიოდის მონაცემებით, ბაზრის ლიდერია იაპონია, 1,154,500 გაყიდული ერთეულით. ზედიზედ სამი წლის განმავლობაში, 2013-2015 წლებში, Aqua ყველაზე გაყიდვადი ახალი მანქანა იყო იაპონიაში.

## Prius c-ის კონცეპტი
Toyota Prius C-ის კონცეპტუალური მანქანა 2011 წელს, დეტროიტში, ჩრდილოეთ ამერიკის საერთაშორისო ავტოშოუზე წარმოადგინეს. როგორც Toyota-მ განმარტა, Prius c-ში „c“ აღნიშნავს „ქალაქს“ — ჩვეულებრივ Prius-ზე უფრო პატარა მანქანა, რომელიც გათვლილია ახალგაზრდა, დაუოჯახებელ მყიდველებზე, რომელთაც ბევრი სივრცე არ სჭირდებათ.

2011 წელს, ტოკიოს მოტორ-შოუზე, Toyota Aqua-ს საწარმოო ვერსიასთან ერთად, ავტომწარმოებელმა ასევე წარმოადგინა Aqua-ს ორი სხვა კონცეპტი — Aqua Kiriri და Aqua Piriri ვერსიები.

## რესურსები ინტერნეტში
*Toyota Prius C global site

კატეგორია:Toyota Prius
პოლარული ცულთავა

**პოლარული ცულთავა**, **პოლარული ცულნისკარტა** () — ზღვის ფრინველი ალკისებრთა ოჯახისა. გავრცელებულია ატლანტისა და ჩრდილოეთის ყინულოვანი ოკეანის სანაპიროებზე. ბუდობს სოროებში, ჩიტების კოლონიებში. იკვებება თევზით, ძირითადად მექვიშიებით.

## ლიტერატურა 
* Козлова Е.В. Птицы СССР. Ржанкообразные. Подотряд чистиковые. — М. — С. 100-109.
* A. Boag и M. Alexander. The puffin. — 1995. — С. 44-65. (англ.)
* В. Е. Соколов и др. Жизнь животных. Птицы / под ред. В. Д. Ильичева, И. В. Михеева. — 2-е изд. — М.: Просвещение, 1986. — Т. 6. — 527 с. — 300 000 экз.

## სქოლიო 
კატეგორია:ცულთავა
კატეგორია:ევროპის ფრინველები
ხაშურის იოანე ნათლისმცემლის საკათედრო ტაძარი

**ხაშურის იოანე ნათლისმცემლის სახელობის საკათედრო ტაძარი** — მდებარეობს ხაშურის მუნიციპალიტეტის ადმინისტრაციულ ცენტრში, ქალაქ ხაშურში. იგი სურამისა და ხაშურის ეპარქიის საკათედრო ტაძარია.

## ისტორია
ხაშურის იოანე ნათლისმცემლის სახელობის ტაძრის ამჟამინდელი ნაგებობა 2011 წელს, ბზობის დღესასწაულზე იკურთხა. თუმცა ამავე ადგილას იდგა არქიტექტურული ძეგლი, რომელიც აშენებული იყო 1911 წელს. ძველი ეკლესიაც ჯვარ-გუმბათოვანი ნაგებობა იყო, აგურით ნაშენი. 

როგორც ამჟამინდელი საამშენებლო წარწერა გვამცნობს 1904-1911 წლებში აშენებული იოანე ნათლისმცემლის სახელობის ტაძარი ვალერი გელაშვილმა ააშენა.

2003 წლიდან საკათედრო ტაძრის წინამძღვარია დეკანოზი ალექსი ახალკაცი.

## ლიტერატურა
## რესურსები ინტერნეტში
* ხაშურის იოანე ნათლისმცემლის სახელობის საკათედრო ტაძარი

კატეგორია:ხაშურის მუნიციპალიტეტის ტაძრები
აჰმეთ ჰაქანი

**აჰმეთ ჰაქან ჯოშქუნი** (; დ. 11 აგვისტო, 1967, სორგუნი, იოზგათი, თურქეთი) — თურქი ჟურნალისტი და წამყვანი. დღეისთვის მუშაობს გაზეთ Hürriyet-ში, CNN Türk-სა და Kanal D-ში.

## ბიოგრაფია 
აჰმეთ ჰაქანი 1967 წლის 11 აგვისტოს, იოზგათის სორგუნის რაიონში დაიბადა. მამამისის სამსახურის გამო, ჰაქანი ანატოლიის სხვადასხვა ქალაქები მოიარა. ბავშვობა აღრის, ამასიის, ჩანაქკალესა და ბალიქესირის პროვინციებში გაატარა. დაამთავრა იმამ ჰათიფის ლიცეუმი. გარკვეული დრო სწავლობდა ულუდაღის უნივერსიტეტის თეოლოგიის ფაკულტეტზე. შემდეგ კი სწავლა სტამბოლში გააგრძელა. გარკვეული დრო იყო გაზეთ „ბუიუქჩექმეჯე ჰიურბაქიშ“-ის გამოცემის და ახალი ამბების ხელმძღვანელი.

უნივერსიტეტში სწავლის დროს დაწერა რამდენიმე ნაწარმოები, საიდანაც რამდენიმე „იედი იქლიმი“-ს ჟურნალში დაიბეჭდა. 1993-1994 წლებში, როგორც ჟურნალისტი ტელეარხ TGRT-ში მუშაობდა, სადაც პროგრამა „იანქი“-ს () ჯგუფში მუშაობდა. Kanal 7-ის დაფუძნებისას, ჰაქანმა არხის გენერალურ დირექტორთან კავშირი დაამყარა და არხის პერსონალის შემადგენლობაში შევიდა. გარკვეული დრო არხის ჟურნალისტად მუშაობის შემდეგ, 1995-2003 წლებში, Kanal 7 ახალი ამბების სააგენტოს ხელმძღვანელად და სპიკერად იმუშავა. 2004 წელს, Kanal 7-თან უთანხმოების გამო, დატოვა არხი. საგაზეთო კუთხის მწერლობა პირველად გაზეთ „Yeni Şafak“ დაიწყო. შემდეგ მუშაობდა გაზეთ Sabah-ში, ხოლო ამჟამად მუშაობს გაზეთ Hürriyet-ში. ტელეარხ CNN Türk-ზე გადაცემა „ნეიტრალური მხარე“-ის () წამყვანია. 2017 წლის 16 იანვრიდან, ტელეარხ Kanal D ახალი ამბების წამყვანი და არხის ახალი ამბების სააგენტოს ხელმძღვანელია.

## ტელეარხები
* 1993–1994: TGRT
* 1994–2004: Kanal 7
* 2005–დღემდე: CNN Türk
* 2017–დღემდე: Kanal D

## წიგნები 
;ნარკვევი
*1997: „სამოქალაქო, აუტანელი გული“ (*Sivil, Dayanılmaz Bir Yürek*)

;კრებული
* „მეჰმეთ ეიმური: ბანდები, მაფია და პოლიტიკა“ (*Mehmet Eymür: Çeteler, Mafya ve Siyaset*)
* „დენიზ ბაიქალი: რესპუბლიკური პარტია და ანატოლიური მემარცხენეობა“ (*Deniz Baykal: CHP ve Anadolu Solu*)
* „აჰმეთ ქაბაქლი: რატომ ნაციონალისტობა?“ (*Ahmet Kabaklı: Neden Milliyetçilik?*)
* „იაშარ ნური იოზთურქი: ყურანის სახელით ვსაუბრობ“ (''Yaşar Nuri Öztürk: Kur'an Adına Konuşuyorum*)
* „ორჰან ფამუქი: წითელი და თოვლი“ (*Orhan Pamuk: Kırmızı ve Kar*)
* „ოქტაი სინანოღლუ: ერთი თურქი გენიოსი“ (*Oktay Sinanoğlu: Bir Türk Dehası*)
* „ორჰან გენჯებაი: გთხოვ შემიყვარო“ (*Orhan Gencebay: Ne Olur Sev Beni*)
* „ვედათ თიურქალი: რატომ გავხდი კომუნისტი?“ (*Vedat Türkali: Niçin Komünist Oldum?*)
* „ალი ბულაჩთან ერთად ისლამიზმზე საუბარი“ (*Ali Bulaç ile İslamcılık Üzerine'')

## რესურსები ინტერნეტში
* 
* Hürriyet-ის გვერდი

## სქოლიო
კატეგორია:დაბადებული 11 აგვისტო
კატეგორია:დაბადებული 1967
კატეგორია:თურქი მწერლები
კატეგორია:თურქი ჟურნალისტები
კატეგორია:თურქი წამყვანები
კატეგორია:ცოცხალი ადამიანები
ISO 1

**ISO 1** — სტანდარტიზაციის საერთაშორისო ორგანიზაციის მიერ დაწესებული საერთაშორისო სტანდარტი, რომელიც განსაზღვრავს საკონტროლო ტემპერატურის სტანდარტულ წერტილს. ტემპერატურის ცვლასთან ერთად საგნები განიცდიან დეფორმაციას, რის გამოც გადაწყდა 0°C-ის მაგივრად აეღოთ, საამქროებში ადვილად ხელმისაწვდომი ტემპერატურა — 20°C, რომელიც უტოლდება 293,15 K კელვინს ან 68 °F ფარენჰაიტს შესაბამისად.

ტემპერატურა 20°C აღიარებულ იქნა როგორც საკონტროლო განზომილება, რომელიც მიღებულ იქნა 1931 წლის 15 აპრილს ზომისა და წონის საერთაშორისო კომიტეტის მიერ, ხოლო 1951 წლიდან გახდა რეკომენდაცია ISO 1. Тед Доирон: Jres / 112/1 / V112.N01.A01.pdf 20 ° C-Краткая история стандартной эталонной температуры для измерений промышленных размеров. Журнал исследований Национального института стандартов и технологий, Вып. 112, № 1, январь-февраль 2007 г.

## იხილეთ აგრეთვე 
* მეტრი
* სტანდარტიზაციის საერთაშორისო ორგანიზაცია

## სქოლიო
კატეგორია:ISO სტანდარტები
კატეგორია:ტემპერატურა
გიორგი ცხოვრებაძე

**გიორგი ცხოვრებაძე** (დ. 23 თებერვალი, 1999) — ქართველი გამომგონებელი და მეწარმე. ცნობილია სტარტაპ RehabGlove-ითა და ინტერნეტ თამაშით „Wild Ones Remake“.

## კარიერა 
### ვიდეო თამაშები 
2012 წელს, გიორგი გახდა Facebook თამაშ Stick Run-ის დიზაინერი, რომელსაც 50,000,000-ზე მეტი მოთამაშე ჰყავს. გიორგიმ რამდენიმე თვის შემდეგ, დაიწყო თამაშების შექმნა Facebook-ის პლატფორმაზე, ერთ-ერთი მაგალითია „Fly and Smash“, რომელსაც 100,000 თვიური მოთამაშე ჰყავდა, ხოლო თამაშის გვერდმა 400,000-ზე მეტ „მოწონებას“ მიაღწია. 

2016 წელს, მან და ორმა ტუნისელმა პროგრამისტმა, შექმნეს თამაში „Wild Ones Remake“, რომელმაც მალევე მიიპყრო მოთამაშეების ინტერესი. თამაშს ამჟამად მილიონზე მეტი მოთამაშე ჰყავს და Facebook-ის „Top Games„-ის სიაში იმყოფება. 

### სტარტაპი 
გიორგი ცხოვრებაძე RehabGlove-ის აღმასრულებელი დირექტორია, რომელიც 2016 წლის ნოემბერში დაფუძნდა. RehabGlove არის კომპანია, რომელიც ქმნის ინსულტის სარეაბილიტაციო ხელთათმანებს. დაარსების შემდეგ, RehabGlove-მა მოიპოვა მრავალი აღიარება ისეთი კომპანიებისგან, როგორებიცაა Microsoft და Seedstars.

2017 წლის დეკემბერში, Microsoft-მა RehabGlove დაასახელა „საუკეთესო ინოვაციად ცენტრალურ აღმოსავლეთ ევროპასა და ცენტრალურ აზიაში“, ხოლო Seedstars-მა „ყველაზე პერსპექტიული სტარტაპი საქართველოში“. 2017 წელს კომპანია წარმოდგენილი იყო Mobile World Congress-ზე ბარსელონაში, საქართველოს სახელით და მოხვდა 10 საუკეთესო სტარტაპს შორის.. წელს კომპანია საქართველოს სახელით წარდგება Seedstars World Summit-ზე შვეიცარიაში.

## რესურსები ინტერნეტში 
*RehabGlove - ქართველი ახალგაზრდების რევოლუციური გამოგონება . Trendbook.
*RehabGlove – Winner of Seedstars 2017 to Get a Chance to Win 1 Million USD . Caucasus Business Week.
*ვირტუალური სამყარო როგორც განკურნების საშუალება - ქართველი სტუდენტების გამოგონება.. Sputnik Georgia.
*ქართველი სტარტაპერების გამარჯვება . News.ge.
*ქართული სტარტ-აპები ბარსელონაში. CreativeGeorgia
*Georgian Innovators on World Congress. არქივი რუსთავი 2-დან.
*ქართველი ახალგაზრდების საოცარი გამოგონება. fact2.ge

## სქოლიო 
კატეგორია:დაბადებული 23 თებერვალი
კატეგორია:დაბადებული 1999
კატეგორია:ქართველი გამომგონებლები
კატეგორია:ქართველი მეწარმეები
კატეგორია:ცხოვრებაძეები
Geopaper

**შპს ჯ.ე.პ.** ცნობილი, როგორც **Geopaper** — ქართული კომპანია, რომელიც დაარსდა 2005 წელს და მას შემგეგ, ჩართულია ქართული ბაზრის, ქაღალდითა და პოლიგრაფიული მასალით მომარაგებაში. წარმოადგენს Palitra Media Holding-ის შვილობილ კომპანიას.

ჯ.ე.პ-ის ისტორია საგაზეთე ქაღალდის იმპორტით იწყება. საგაზეთე ქაღალდთან ერთად კომპანია დაკავებულია ოფსეტური, საწიგნე, ცარცირებული, მცირედცარცირებული, კრაფტისა და სხვა სახეობების ქაღალდის იმპორტით. ასევე ვაჭრობს ლამინაციის ფირებით, სხვადასხვა სახეობის საღებავითა და სხვა მრავალი პოლიგრაფიული მასალით.

## ისტორია 
კომპანიის ისტორია ჯერ კიდევ 2005 წლამდე იწყება, იქამდე ვიდრე შპს ჯ.ე.პ-ის სახელწოდებით დარეგისტრირდებოდა. კომპანია სასტარტო ეტაპზევე ახერხებს, სარეალიზაციო წყაროების მოძიებას. მრავალწლიანი ისტორიის მქონე გაზეთი კვირის პალიტრა დღემდე ჯ.ე.პ-ის ქაღალდზე იბეჭდება. 2005 წელი კომპანიისთვის გარდამტეხი აღმოჩნდა. ახალდარეგისტრირებულ Geopaper-ს, უკვე, საკმაოდ ძლიერი ნიადაგი ჰქონდა, ადგილობრივ ბაზარს მორგებოდა და გაეძლო კონკურენციისთვის. 2012 და 2014 წელს ჯ.ე.პ-ი  Gold East-ის ექსკლუზიური პარტნიორია.

კომპანია ამარაგებს სხვადასხვა სახის ქაღალდითა და პოლიგრაფიული მასალით 300-ზე მეტ კომპანიას როგორც მუდმივ კლიენტებს, ასევე დანარჩენ მომხმარებლებს მთელი საქართველოს მასშტაბით.

## პარტნიორები 
Geopaper-ს მრავალწლიანი ურთიერთობა აკავშირებს ისეთ მსხვილ მომწოდებლებთან, როგორიცაა Holmen, UPM, GOLD EAST და სხვა.

## რესურსები ინტერნეტში 
## სქოლიო
კატეგორია:საქართველოს კომპანიები
კატეგორია:2005 წელს დაარსებული კომპანიები
კატეგორია:თბილისში დაარსებული კომპანიები
აგროკლიმატური დარაიონება

**აგროკლიმატური დარაიონება** — ტერიტორიული დანაწილება სოფლის მეურნეობისათვის მნიშვნელობის მქონე კლიმატური პირობების მიხედვით. დარაიონებისას ითვალისწინებენ იმ ლიმატურ პირობებს, რომლებიც ხელს უწყობს კულტურული მცენარეების მოყვანას, შინაური ცხოველების მოშენებას, სოფლის მეურნეობის მავნებლებისა და დაავადებათა გავრცელებას, მიწის მელიორაციის მიზნით მიწათმოქმედების სხვადასხვა ხერხების გამოყენებას, სასოფლო-სამეურნეო პროდუქტების გადამუშავების სპეციალიზაციას, პროდუქტების ტრანსპორტირებასა და შენახვას, აგრეთვე სოფლის მეურნეობასთნ დაკავშირებულ სხვა სამუშაოებს (მექანიზაციის გამოყენება, სამშენებლო ნორმების დადგენა, დასახლებული პუნქტების დაგეგმარება და სხვა). განასხვავებენ ზოგად და კერძო აგროკლიმატური დარაიონებას. ზოგადი აგროკლიმატური დარაიონების დროს ითვალისწინებენ სოფლის მეურნეობის ყველა ან უმრავლესი დარგის თავისებურებებს. კერძო აგროკლიმატური დარაიონების დროს კი ტერიტორიას ანაწილებენ კულტურული მცენარეულობის ცალკეული ჯგუფების, ცალკეული კულტურების, მათი ჯიშების, ცხოველთა ჯიშების, სასოფლო-სამეურნეო ნედლეულის წამოების სპეციალიზაციისა და სხვათა მიხედვით. ზოგადი და კერძო აგროკლიმატური დარაიონება შეიძლება მოიცავდეს სხვადასხვა სიდიდის ტერიტორიას (მთელი დედამიწა, მსხვილი გეოგრაფიული რეგიონები, ცალკეული ქვეყნები, ადმინისტრაციული რაიონები, ცალკეული მეურნეობები და მტი ნაკვეთები). ამგვარად გამოყოფილ ტერიტორიულ ერთეულებს შესაბამისად უწოდებენ აგროკლიმატურ სარტყელს, ზონას, ოლქს, რაიონს, მიკრორაიონს, ნაკვეთს. აგროკლიმატური დარაიონების მიზანია სოფლის მეურნეობის სხვადასხვა დარგის რაციონალური განლაგება, რაც შესაბამისი სწორი მეთოდების გამოყენების საფუძველზე უზრუნველყოფს ამ დარგების მაღალ ეფექტურობას. აგროკლიმატური დარაიონების მეცნიერული საფუძვლები დაამუშავეს ა. ვოეიკოვმა და პ. ბროუნოვმა XIX-XX საუკუნეების მიჯნაზე. შემდგომში იგი განავითარეს საბჭოთა მკვლევარებმა: გ. სულიანინოვმა, თ. დავითაიამ, პ. კოლოსკოვმა, ს. საპოჟნიკოვამ, დ. შაშკომ. ამ დარგში მნიშვნელოვანი გამოკვლევები აქვს იტალიელ მეცნიერ ჯ. აცის.

## ლიტერატურა
კატეგორია:აგროკლიმატოლოგია
აგროკლიმატოლოგია

**აგროკლიმატოლოგია** (აგრო... და  — კლიმატი,  — მეცნიერება) — სასოფლო-სამეურნეო კლიმატოლოგია, კლიმატოლოგიის დარგი, რომელიც შეისწავლის კლიმატს, როგორც სასოფლო-სამეურნეო ფაქტორს. კლიმატი დიდ გავლენას ახდენს სასოფლო-სამეურნეო კულტურებისა და ცხოველების გეოგრაფიულ გავრცელებაზე, მათ ზრდა-განვითარებაზე, მოსავლიანობასა და პროდუქტიულობაზე, სასოფლო-სამეურნეო მავნებლებისა და დაავადებათა გავრცელებაზე. კლიმატური პირობები განსაზღვრავს სხვადასხვა აგროტექნიკურ და ზოოტექნიკურ ღონისძიებათა ეფექტურობას, გავლენას ახდენს სასოფლო-სამეურნეო მანქნანა-იარაღების მწარმოებლურობასა და მუშაობის ხარისხზე. თავის მხრივ, ნიადაგის კლიმატი და მიწისპირა ჰაერის ფენა იცვლება მცენარეთა და ცხოველთა, აგრეთვე მათი ზრდისათვის გამოყენებული საშუალებების გავლენით. განსაკუთრებით მნიშვნელოვანია ის ცვლილებები, რომლებსაც იწევს ნიადაგის დამუშავების სისტემა, მინდვრის დამცველი ტყის ნარგავები, თოვლის საფრის ხანგრძლივობა აგრეთვე ნადნობი წყალი და ღვართქაფი, მორწყვა, ამოშრობა, გაწყლოვანება და სხვა ღონისძიებები. აგროკლიმატოლოგიის ძირითადი ამოცანაა ტერიტორიული აგროკლიმატური რესურსების გამოკვლევა და სოფლის მეურნეობისათვის არახელსაყრელ კლიმატურ ფაქტორებთან ბრძოლის მეთოდების მეცნიერული დასაბუთება. მიღებული დასკვნების საფუძველზე ხდება სასოფლო-სამეურნეო წარმოების რაციონალური განლაგება, ტარდება სათანადო სამელირაციო ღონისძიებები უხვი მოსავლის უზრუნველსაყოფად და მეცხოველეობის პროდუქტიულობის ასამაღლებლად. არსებითი მნიშვნელობა აქვს საგანგებოდ შედგენილ აგროკლიმატურ ცნობარებს და სასოფლო-სამეურნეო თვალსაზრისით ქვეყნის მნიშვნელოვანი რაიონების აღწერილობებს. კლიმატის სასოფლო-სამეურნეო დახასიათების სქემას ადგენენ ვეგეტაციური პერიოდისა და ქვეპერიოდების თერმული და სინათლის რესურსების, აგრეთვე იმავე პერიოდის განმავლობაში ატმოსფეროსა და ნიადაგის სინოტივით უზრუნველყოფისა და კულტურების გამოზამთრების პირობების შეფასების საფუძველზე.

დიდი მნიშვნელობა აქვს სასოფლო-სამეურნეო კულტურების ზრდის განვითარებასა და მდგომარეობის კლიმატურ პირობებთან კავშირის გამოკვლევას. მათ რაოდენობრივ გამოხატულებას აგროკლიმატურ მაჩვენებლებს უწოდებენ. აგროკლიმატურ მაჩვენებელებს გეოგრაფიულ განაწილებას შეისწავლიან ჰიდრომეტეოროლოგიურ სადგურთა ქსელის ხანგრძლივი დაკვირვების საფუძველზე: ითვალისწინებენ როგორც საშუალო მრავალწლიან სიდიდეებს, ასევე რამდენიმე წლის განმავლობაში აგროკლიმატური მაჩვენებლების განმეორებადობას. იმის გამო, რომ ცალკეული მიწის მასივებისა და თესლბრუნვის მინდვრების კლიმატი შეიძლება არსებითად განსხვავდებოდეს სტანდარტულ პირობებში განლაგებული მეტეოროლოგიური სადგურების მაჩვენებლებისაგან, აგროკლიმატოლოგიაში მიღებულია მეტეოსადგურის მონაცემების სათანადოდ შევსება და დაზუსტება. ამასთან ითვალისწინებენ ტერიტორიულ მიკროკლიმატურ თავისებურებსაც. ლიტერატურაში ტერმინი „აგროკლიმატოლოგია“ გვხვდება XIX საუკუნის I ნახევრიდან, მაგრამ აგროკლიმატოლოგიას, როგორც მეცნიერების დარგს, საფუძველი ჩაეყარა XIX საუკუნის ბოლოსა და XX საუკუნის I მეოთხედში. მისი ფუძემდებლები არიან რუსი მეცნიერები ალექსანდრე ვოეიკოვი და პეტრე ბროუნოვი. კლიმატის შესწავლის მეთოდიკა სასოფლო სამეურნეო წარმოების მოთხოვნილებათა თვალსაზრისით ყველაზე უფრო სრულად დამუშავებულია საბჭოთა მეცნიერების გ. სელიანინოვის, პ. კოლოსკოვის და სხვათა შრომებში. ასევე მნიშვნელოვანი გამოკვლევები აქვთ ჯ. აცის და ბ. ლივინგსტონს.

## ლიტერატურა
კატეგორია:აგროკლიმატოლოგია
აგროკლიმატური რესურსები

**აგროკლიმატური რესურსები**, *კლიმატური რესურსები* — კლიმატის ელემენტების (მზის რადიაცია, ნალექები, ქარი) ნივთიერებისა და ენერგიის სოფლის მეურნეობაში გამოყენებული რაოდენობა. კლიმატი ერთ-ერთი უმნიშვნელოვანესი ბუნებრივი რესურსია, რომლის გამოყენება და ექსპლუატაცია ისევე შეიძლება, როგორც სხვა ბუნებრივი რესურსებისა. კლიმატური რესურსებია სითბოს, ტენის, თოვლის, ყინულის, მზის ენერგიის რადიაციის, ქარისა და სხვა საშუალო მრავალწლიური რაოდენობა, რომელიც დამახასიათებელია ამა თუ იმ ადგილისა და წლის ამა თუ იმ ადგილისა და წლის ამა თუ იმ დროისათვის. ზოგიერთი ბუნებრივი რესურსის დახარჯვის შემდეგ მისი აღდგენა პრაქტიკულად შეუძლებელია (პირველ ყოვლისა, ასეთია მინერალური რესურსები), ხოლო ზოგის აღდგენა ნელა ხდება (ნიადაგი, ტყე, ფაუნა). გარდა ამისა, მათი აღდგენა მიმდინარეობს პერიოდულად (სინათლე), უწყვეტად (სითბო) ან თითქმის უწყვეტად (ტენი, ქარი და სხვა). რომელიმე სასოფლო-სამეურნეო კულტურის ერთი ტონა მოსავლის მისაღებად მცენარის ტრანსპირაციაზე უნდა დაიხარჯოს ათას ტონამდე ან მეტი წყალი და რამდენიმე ასეული ათასი კკალ სითბო. წყლის ამ რაოდენობას ნალექები აღადგენს, ხოლო დახარჯულ სითბოს მზის რადიაცია აანაზღაურებს. აგროკლიმატური რესურსების შესწავლის საფუძველზე ხდება ტერიტორიული აგროოკლიმატური დარაიონება. ცნება „აგროკლიმატური რესურსები“ XX საუკუნის 30-იან წლებში შემოიღო ქართველმა მეცნიერმა თ. დავითაიამ.

## ლიტერატურა
კატეგორია:აგროკლიმატოლოგია
რიგი (თამაში)

**„რიგი“** () — პოლონური სამაგიდო თამაში, რომელშიც თავმოყრილია სირთულეები დაკავშირებული პროდუქტის უკმარისობასთან სოციალურ რეჟიმში. თამაში შემუშავებულია პოლონეთის ეროვნული მეხსიერების სახელმწიფო ინსტიტუტის მიერ, გამოვიდა  2011 წლის 5 თებერვალს, შექმნილია საგანმანათლებლოდ, მიზანია — აამაღლოს პოლონელი ახალგაზრდების ცნობიერება უახლეს ისტორიაში. თამაშის პირველი ტირაჟის ნახევრის გადანაწილებას აპირებდნენ სკოლებში.

## თამაშის წესები
თამაშში ორიდან-ათამდე ადამიანი იღებს მონაწილეობას. წარმოდგენილია მოთამაშეთა მინიმალური ასაკი — 12 წელი. თამაშის შემქმნელის, მეხსიერების ეროვნული ინსტიტუტის თანამშრომლის, კაროლ მადაიას თქმით, ამ შეზღუდვის დამატების მიზეზია: გულის აცრუება, რომელიც იმ დღეებმა გამოიწვია, ზედმეტად ძლიერი იყო 12 წლამდე ბავშვებისთვის, იმ დროს, როდესაც უფროსი მოთამაშეები თამაშს სასაცილოდ და სახალისოდ მიიჩნევდნენ (ყველაზე უფროსი მოთამაშე 84 წლის იყო).

გამარჯვებულად ითვლება ის, ვინც „იყიდის“ 10 „საქონელს“ საყიდლების სიიდან. მოთამაშეები აგზავნიან „ოჯახის წევრებს“, რომლებიც ფერადი ხის ფიგურებით აღინიშნებიან, საქონლის საყიდლად „რიგში“ ისევე, როგორც 1990-იანებში იყო. სიაშია — ხორცის კონსერვი, ჩაი, ფეხსაცმელი Relaks, სუნამო Przemysławka, თუმცა კაროლ მადაია ამტკიცებს, რომ თამაში არ დაფუძნებულა „მონოპოლიაზე“. თვითონ სამსახურმა უარყო ეს შეტყობინება, მათ განაცხადეს, რომ ამგვარი აკრძალვების უფლება არ აქვთ, რადგან მათი ტექნიკური რეგლამენტი ეხება მხოლოდ გამოყენებული რესურსის ხარისხსა და უსაფრთხოებას. მოგვიანებით გაირკვა, რომ ინიციატივა არა მათგან, არამედ რუსეთში არსებული თამაშის დისტრიბუტორისგან — კომპანია „იუნითოისგან“ მოდიოდა.

## რესურსები ინტერნეტში
* Official news release  on IPN pages, 2011 (in English)
* Print-and-play version ოფიციალური გვერდი
* Kolejka at BoardGameGeek

## სქოლიო
კატეგორია:თამაშები
კატეგორია:პოლონური თამაშები
კატეგორია:პოლონეთის სახალხო რესპუბლიკა
ლეილა მესხი (ჩოგბურთელი)

**ლეილა გიორგის ასული მესხი** (დ. 5 იანვარი, 1968, თბილისი, საქართველოს სსრ, სსრკ) — ყოფილი საბჭოთა და ქართველი პროფესიონალი ჩოგბურთელი. 1990 წლის ფედერაციის თასის ფინალისტი სსრკ-ის გუნდის შემადგენლობაში და 1992 წლის ზაფხულის ოლიმპიური თამაშების ბრინჯაოს მედალოსანი ქალთა წყვილში (ნატალია ზვერევასთან ერთად).

## კარიერა 
ლეილა მესხი 7 წლის ასაკში დაიწყო წვრთნა, ხოლო მისი პირველი წვრთნელი გურამ თოხაძე გახდა. კარიერის დასაწყისში, მას ასევე წვრთნიდა ევროპის ოთხგზის ჩემპიონი თეიმურაზ კაკულია.

1986 წელს, მესხი ნატალია ზვერევასთან ერთად მოიგო საფრანგეთის ღია პირველობა ქალთა შორის, ხოლო ერთი თვის შემდეგ, მასთან წააგო უიმბლდონის ტურნირი ახალგაზრდა ჩოგბურთელთა ფინალში. წლის ბოლოსთვის, მესხიმ პირველი ადგილი დაიკავა ქალთა შორის წყვილთა შედეგებში ჩოგბურთის საერთაშორისო ფედერაციის რეიტინგში (ITF). იმავე წელს, მესხიმ მოიგო თავისი პირველი პროფესიული ტურნირი, რომელიც თამაშდებოდა ITF-ის ეგიდით, აშშ-ის მერილენდის შტატში. ამ წარმატებასაც მან ზვერევასთან ერთად მიაღწია, ხოლო ერთეულთა თანრიგში მოიგო სსრკ-ის ზამთრის შემპიონატი (ხოლო სსრკ-ის „ზაფხული“ ტიტული სამი წლის შემდეგ მოიპოვა). თავისი პირველი პროფესიული ტურნირი ერთეულებში 1987 წლის იანვარში მოიგო, ასევე ITF-ის ეგიდით. მან ასევე მოიგო ჩოგბურთის უნივერსიადის ტურნირი ზაგრებში, როგორც ერთეულთა, ისე წყვილთა თანრიგში.

1988 წელს, მესხი იგებს თავის პირველ თამაშს მსოფლიო რეიტინგის ათეულიდან: აშშ-ის ღია პირველობაის მეორე წრეზე მოიგო მსოფლიო რეიტინგის მეხუთე ჩოგანი პემ შრაივერი. 1988 წელს, მესხი წარადგინა სსრკ სეულის ოლიმპიურ თამაშებზე, მაგრამ ტურნირის მეორე წრეზე აგებს სეზონის ფავორიტ ჩოგანთან შტეფი გრაფთან. ოლიმპიადის შემდეგ, ნეშვილის ტურნირზე მესხი ისევ იგებს თამაშს მსოფლიო ჩოგბურთის რეიტინგის ათეულიდან, ამერიკელ ჩოგბურთელთან — ბარბარა პოტერთან.

21 წლისას, 1989 წელს, მესხი ნეშვილში იგებს თავის პირველ ტურნირს ჩოგბურთის ქალთა ასოციაციის (WTA) მიერ ჩატარებული ეგიდით, ამით იგი პირველი საბჭოთა ჩოგბურთელი გახდა, რომელმაც 1974 წლიდან აქეთ პირველად მოიგო WTA-ს ტურნირი ერთეულთა თანრიგში.

1999 წელს, მესხი საქართველოს ჩოგბურთის ფედერაციის თავმჯდომარედ აირჩიეს, ხოლო 2004 წელს კი მეორე ვადით. 2011 წელს, მესხი გახდა მეზობელი აზერბაიჯანის ახალი WTA-ის ტურნირის — „ბაქოს თასის“ დირექტორი.

## საინტერესო ფაქტები
1990 წლის დეკემბერში სპორტულმა ჟურნალისტებმა ლეილა მესხი საქართველოს მეოთხე საუკეთესო სპორტსმენად დაასახელეს.

## რესურსები ინტერნეტში
* პროფილი „Sports Reference“-ის პორტალზე  
* ინტერვიუ WTA-ზე 

## სქოლიო
კატეგორია:დაბადებული 5 იანვარი
კატეგორია:დაბადებული 1968
კატეგორია:ქართველი ქალი ჩოგბურთელები
კატეგორია:ცოცხალი ადამიანები
აგროკლიმატური რუკა

**აგროკლიმატური რუკა** — თემატიკური რუკა, რომელშიც ასახულია გარკვეული ტერიტორიის ფარგლებში სასოფლო-სამეურნეო წარმოებისათვის საჭირო კლიმატური რესურსებისა და ამინდის პირობების სივრცითი და სივრცით-დროული ცვალებადობა. აგროკლიმატური ცნობარებისაგან განსხვავებით ეს რუკები ინფორმაციას იძლევა არა მარტო იმ პუნქტებისათვის, რომლებშიც წარმოებს დაკვირვება მეტეოროლოგიურ და ფენოლოგიურ მოვლენებზე, სასოფლო-სამეურნეო კულტურების ზრდა-განვითარებასა და მოსავლიანობის მდგომარეობაზე, არამედ ამ ტერიტორიის ნებისმიერი პუნქტისათვისაც. ეს განაპირობებს აგროკლიმატური რუკის დიდ მეცნიერულ და პრაქტიკულ მნიშვნელობას ქვეყნის სასოფლო-სამეურნეო წარმოების სწორად დაგეგმვასა და გაძღოლაში.

აგროკლიმატური რუკის თემატიკა მრავალფეროვანია:
#სავეგეტაციო პერიოდის უზრუნველყოფა სითბოთი და სინოტივით;
#ამინდის უარყოფითი პირობები სავეგეტაციო და ზამთრის პერიოდში;
#სასოფლო-სამეურნეო სამუშაოთა წარმოების კლიმატური პირობები და ვადები;
#სასოფლო-სამეურნეო კულტურების აღმოცენებისა და განვითარების კლიმატური პირობები (ცალკეული კულტურების მიხედვით);
#სასოფლო-სამეურნეო კულტურების განვითარების ფაზების დადგომის პირობები და ვადები.

აგროკლიმატური რუკის თემატიკა აგროკლიმატოლოგიის განვითარების კვალდაკვალ იზრდება. მისი მრავალფეროვნების გამო აუცილებელი ხდება აგროკლიმატური ატლასების შექმნა.

## ლიტერატურა
კატეგორია:აგროკლიმატოლოგია
კატეგორია:რუკის ტიპები
გიოქსუ (კილიკია)

**გიოქსუ** (; თურქულიდან — *ლურჯი წყალი*) — მდინარე თურქეთში, თაშელის პლატოზე. მდინარის ორივე სათავე წარმოიქმნება ტავრის მთებში, ჩრდილოეთით გეიკის მთებში და სამხრეთით ჰაიდარის მთებში. მათი შესართავი ქალაქ მუტიდან სამხრეთით მდებარეობს.

## სქოლიო
კატეგორია:თურქეთის მდინარეები